recursal/SuperWikiNEXT-32B huggingface dataset:
**ক্লাইভ এডওয়ার্ড একস্টিন** (ইংরেজি: Clive Eksteen; জন্ম: ২ ডিসেম্বর, ১৯৬৬) জোহেন্সবার্গে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯১ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ক্লাইভ এক্সটিন**।

প্রথম-শ্রেণীর ক্রিকেট
---------------------

নর্থক্লিফ বিএইচএসে পড়াশুনো করেন। ১৯৮৪ সালে এসএ স্কুলের সদস্যরূপে কিশোরদের প্রতিনিধিত্বমূলক ক্রিকেটে অংশগ্রহণ করেন। ১৯৮৫-৮৬ মৌসুমে থেকে ১৯৮৬-৮৭ মৌসুম পর্যন্ত নর্দার্ন ট্রান্সভাল বি ও ১৯৮৭-৮৮ মৌসুম থেকে ১৯৯০-৯১ মৌসুম পর্যন্ত ট্রান্সভাল বি দলের পক্ষে খেলেন।

১৯৮৫-৮৬ মৌসুম থেকে মৌসুম ২০০৪ সাল পর্যন্ত ক্লাইভ একস্টিনের প্রথম-শ্রেণীর খেলোয়াড়ী জীবন চলমান ছিল। ১৯৮৮-৮৯ মৌসুমে ট্রান্সভালের পক্ষে অভিষেক ঘটে তার। ষোলো মৌসুম ট্রান্সভালের প্রতিনিধিত্ব করেন। পরবর্তীতে গটেং নামে পরিচিত ঐ দলে ৩০.০৫ গড়ে ৩৯৮ উইকেট লাভ করেন। এছাড়াও, তিন মৌসুমে দলের অধিনায়কের দায়িত্ব পালন করেছিলেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে সাতটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন। ২৫ আগস্ট, ১৯৯৩ তারিখে মোরাতুয়ায় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২৪ ফেব্রুয়ারি, ২০০০ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

প্রশাসনে অংশগ্রহণ
-----------------

খেলোয়াড়ী জীবন শেষে ক্রিকেট সাউথ আফ্রিকার (সিএসএ) সাথে যুক্ত ছিলেন। মার্চ, ২০১৮ সালে দুইজন কর্মকর্তার একজন হিসেবে সনি বিল উইলিয়ামস মুখোশ পরিহিত অবস্থায় সমর্থকদের সাথে স্থিরচিত্র ধারনের অপরাধে নিষেধাজ্ঞার কবলে পড়েন। পোর্ট এলিজাবেথে দক্ষিণ আফ্রিকা ও অস্ট্রেলিয়ার মধ্যকার সিরিজের দ্বিতীয় টেস্ট চলাকালে এ ঘটনা ঘটে। পরবর্তীতে ডেভিড ওয়ার্নারের সাথে দক্ষিণ আফ্রিকা ক্রিকেট দল ও তাদের সমর্থকদেরকে সিরিজের পরবর্তী খেলাগুলোয় প্রভাব ফেলে। ডেভিড ওয়ার্নারের স্ত্রী ও সনি বিল উইলিয়ামসের মধ্যকার সম্পর্কের বিষয়টি মুখোশের মাধ্যমে তুলে ধরা হয়। এরফলে, একজন খেলোয়াড়ের স্ত্রীকে কাদায় ছুড়ে দেয়ার শামিল ও অতীতের কর্মকাণ্ডকে নিয়ে আসায় নিন্দার ঝড় তুলে। মে, ২০১৮ সালে সিএসএ’র সাথে আইনি দিক পর্যালোচনান্তে ঐকমত্যে পৌঁছে ও পরবর্তীতে মুখোশ পরিহিত অবস্থায় না থাকার শর্তারোপ করে তাকে কাজ করার অনুমতি দেয়া হয়।

অক্টোবর, ২০১৯ সালে ক্রিকেট সাউথ আফ্রিকার বাণিজ্যিক ব্যবস্থাপকের পদ থেকে তাকেসহ অন্তর্বর্তীকালীন পরিচালক কোরি ফন জিল ও প্রধান অপারেটিং কর্মকর্তা নাসেই আপিয়াকে ২০১৮ সালের মানসি সুপার লীগের ব্যবসায়িক অংশীদার ফি প্রদান না করার কারণে বরখাস্ত করা হয়।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০২০।
2. ↑
3. ↑
4. ↑
5. ↑  Das, Ranit (২০১৯-১০-৩০)। "Cricket South Africa suspends employees over non-payment of fee"। *www.indiatvnews.com* (ইংরেজি ভাষায়)। সংগ্রহের তারিখ ২০১৯-১১-০১।

বহিঃসংযোগ
---------

* ইএসপিএনক্রিকইনফোতে ক্লাইভ একস্টিন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ক্লাইভ একস্টিন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**চচিয়াং পেশাদার ফুটবল ক্লাব** (  ), সাধারণত **চচিয়াং এফসি** বা সহজভাবে **চচিয়াং** নামে পরিচিত, একটি পেশাদার চীনা ফুটবল ক্লাব যেটি বর্তমানে চাইনিজ ফুটবল অ্যাসোসিয়েশন (সিএফএ) এর লাইসেন্সের অধীনে চাইনিজ সুপার লিগে অংশগ্রহণ করে। দলটি হ্যাংঝো, ঝেজিয়াং- এ অবস্থিত এবং তাদের হোম স্টেডিয়াম হল হ্যাংঝো হুয়াংলং স্টেডিয়াম যেখানে ৫১,৯৭১ জন বসার ক্ষমতা রয়েছে। ক্লাবের প্রধান বিনিয়োগকারীরা হলেন ঝেজিয়াং-ভিত্তিক গ্রিনটাউন চায়না হোল্ডিংস লিমিটেড কোম্পানি এবং ঝেজিয়াং এনার্জি গ্রুপ।

ক্লাবটি ১৪ জানুয়ারি, ১৯৯৮ সালে প্রতিষ্ঠিত হয়েছিল, যার নাম ঝেজিয়াং গ্রীন টাউন এফসি এবং তারা ১৯৯৯ লিগ সিজনে চীনের ফুটবল লিগ বিভাগের তৃতীয় স্তরে তাদের আত্মপ্রকাশ করেছিল। ২৩ নভেম্বর, ২০০০-এ, ক্লাবটি ২৫ মিলিয়ন ইউয়ানের বিনিময়ে চীনা ফুটবল অ্যাসোসিয়েশন জিয়া লিগের পাশাপাশি ইয়ানবিয়ান ফান্ডে এফসি (তখন জিলিন আওডং) এর প্রথম দল থেকে ৩২ জন খেলোয়াড়কে খেলার অধিকার কিনেছিল। তারা পরবর্তীকালে ২০০৬ লিগ সিজনে রানার্স-আপ শেষ করার পরে শীর্ষ স্তরে পদোন্নতি জিতেছে এবং ২০২২ চাইনিজ সুপার লিগ মৌসুমে তারা যে সর্বোচ্চ অবস্থানটি শেষ করেছে তা তৃতীয়। এটি এখনও ঝেজিয়াংয়ের শীর্ষ ফুটবল ক্লাব রয়ে গেছে।
অ্যামেচার রেডিও বা হ্যাম রেডিও পরিচালনা করা মূলত একটি শখ। শখের বিষয় হলেও জ্ঞানর্জনের সুযোগ আছে। এটি একটি বিজ্ঞানমনস্ক শখ বিধায় ইলেকট্রোনিক্সসহ বেতার তরঙ্গ নিয়ে প্রচুর অধ্যায়নের সুযোগ মেলে।

অ্যামেচার রেডিও অপারেটদের নিজস্ব স্বতন্ত্র কল সাইন রয়েছে। এই কল সাইন থাকাটা সম্মানেরও বৈকি! এদের মুক্তভাবে রেডিও ইঞ্জিনিয়ারিংয়ের বৈধভাবে গবেষণার সুযোগ আছে।

দেশ ও বিদেশের অ্যামেচার রেডিও অপারেটরদের সুবিশাল হ্যাম নেটওয়ার্ক রয়েছে। ফলে যেকোনো দুর্যোগের সময় এসব অপারেটররা একে অন্যকে সহযোগিতা করেন। বিদেশে হ্যামগণ ট্রাফিক নিয়ন্ত্রণে পুলিশকে সাহায্য করে থাকেন। নোয়া ওয়েদার স্টেশন থেকে প্রাপ্ত তথ্যাদী দেশব্যাপী প্রচার করেন।

বিদেশে হ্যামদের নিয়ে নিয়মিত ডিএক্সিং হয়, হ্যামফেস্ট ও হ্যামভেনশন হয়। এছাড়াও হ্যামরা ফিল্ড ডে ও ফক্স হান্টিং করেন। এদেশেও এই চর্চাটা শুরু হয়েছে। দেশের হ্যামরা দুর্যোগের সময় নিজেদের প্রস্তুত রাখতে নিয়মিত মহড়া দেন। স্কাউটদের জোটাতে সহযোগিতা করেন। এতে করে হ্যামদের মধ্যে কিউএসএল কার্ড আদান-প্রদান হয়।

আপনি জানলে অবাক হবেন, মহাকাশচারীরা সবাই হ্যাম। তাই পৃথিবী থেকে হ্যাম রেডিওর মাধ্যমে মহাকাশচারীরে সঙ্গে রেডিও দিয়ে বিনাখরচে কথা বলার সুযোগ রয়েছে।

হ্যামরা চাঁদের পিঠ থেকে প্রতিফলিত হয়ে আসা রেডিও ওয়েভ নিয়ে গবেষণা করে থাকেন। কেউ কেউ অ্যামেচার ফ্রিকোয়েন্সি মনিটর করে সরকারকে সহায়তা করেন। এ ছাড়াও যেকোনো দুর্যোগে কুইক রেসপন্স টিমের সঙ্গে যৌথভাবে কাজ করেন।

অভিজ্ঞ হ্যামগণ নিজ হাতে হোমব্রিউ শক্তিশালী অ্যান্টেনা, ট্রান্সমিটার ও রিসিভার বানান। হ্যামদের জন্যই কেবল আলাদা স্যাটেলাইট (অস্কার, অ্যামস্যাট) ও বিদেশে টেলিভিশন (স্লো/ফাস্ট স্ক্যান টিভি) স্টেশন আছে। যা হ্যাম চর্চায় সহায়ক।

হ্যামগণ শুধু তাদের গবেষণার জন্যই কিউবস্যাটের মতো ছোট ছোট মাইক্রো স্যাটেলাইট মহাশূন্যে ভাসিয়ে থাকেন। আমাদের দেশে কিছুদিন আগে ব্র্যাক ইউনিভার্সিটির ছাত্ররাও এমন একটি কিউবস্যাট জাপানের সহযোগিতায় মহাকাশে উৎক্ষেপণ করেছেন। বিদেশে এ বিষয়ে আগ্রহী লোকজন আত্মীয়স্বজন এবং ঘনিষ্ট বন্ধুবান্ধবসহ সবাইকে নিয়ে একসঙ্গে পরীক্ষা দিয়ে গ্রুপসহ অ্যামেচার রেডিও লাইসেন্স নিয়ে নিজেদের মধ্যে কথাবার্তা বলে থাকেন। আর এই কথাবার্তা বলার জন্য মোবাইল ফোনের মতো কোন কলচার্জ নেই, সম্পূর্র্ণ বিনা পয়সায় আপনি সারা দিন কথা বলতে পারবেন।

মজার ব্যাপার হলো বিদেশি স্কুবা ডাইভার, নাবিক, প্লেনের পাইলট ও মহাশূন্যচারীগণও অ্যামেচার রেডিও অপারেটর হয়ে থাকেন। বিদেশে চাকরি বিশেষ করে জাতিসংঘের চাকরিতে হ্যামরা বাড়তি সুবিধা পান।
**ইঙ্গলসস্ট্যাড**, একটি নগরী যেটি জার্মানির স্বায়ত্তশাসিত প্রদেশ বাভারিয়ার অন্তর্গত। শহরটি বাভারিয়ার মধ্যাঞ্চলে দানিয়ুব নদীর তীরে অবস্থিত।৩১ ডিসেম্বর ২০১৪ (2014-12-31)-এর হিসাব অনুযায়ী[হালনাগাদ], ইঙ্গলসস্ট্যাডে মোট ১,৩১,০০২ জন লোকের বসবাস। এটি মিউনিখ মেট্রোপলিটন এলাকার একটি অংশ যার মোট জনসংখ্যা প্রায় ৫০ লক্ষ।

অষ্টবিংশ শতাব্দীতে এই ইঙ্গলসস্ট্যাডেই বাভারিয়ান **সামাজিক গুপ্ত সংগঠন** **ইলুমিনাটি**র জন্ম হয়েছিল।

ইঙ্গলসস্ট্যাড, মেরি শেলি রচিত **ফ্রাঙ্কেস্টাইন** উপন্যাসের একটি স্থাপনাও বটে যেটিতে বিজ্ঞানী ফ্রাঙ্কেস্টাইন মহাদানব সৃষ্টি করে।

জার্মান অটোমোবাইল কোম্পানি অডি এবং সামরিক বিমান নির্মাণকারী প্রতিষ্ঠান **ক্যাসিডিয়ান** (অতীতে ইএডিএস ডিএস) এর সদর দপ্তর এই শহরে অবস্থিত। এছাড়া ইলেকট্রনিক ষ্টোর **মিডিয়া মার্কেট** ও **সেটার্ন** এই শহরেরই অন্তর্গত।

২০০৬ সালে **ইঙ্গলসস্ট্যাড কেন্দ্রীয় রেলস্টেশন** নুরেমবুর্গ এর সাথে দ্রুত-গতির রেলের মাধ্যমে সংযুক্ত হয়। যাত্রীচাপ কমাতে ইঙ্গলসস্ট্যাডে আরেকটি রেলস্টেশন বিদ্যমান। শহরের উত্তর দিকে অবস্থিত বলে এটির নাম **ইঙ্গলসস্ট্যাড নর্ড স্টেশন**।

তথ্যসূত্র
---------

* 
* 

1. ↑
2. ↑  "সংরক্ষণাগারভুক্ত অনুলিপি"। ২৪ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৬।
**মন্টেসিনহো ন্যাচারাল পার্ক** ( পর্তুগিজ: *পার্কে নাতুরাল ডি মন্টেসিনহো* ) উত্তর-পূর্ব পর্তুগালের ভিনহাইস এবং ব্রাগান্সা পৌরসভায় অবস্থিত একটি সুরক্ষিত এলাকা । সেরা ডি করোয়া (সিয়েরা দে লাচ) এর দক্ষিণ ঢালের কিছু অংশ পার্কের মধ্যে পড়ে।

পার্কটিতে বিস্তীর্ণ জমি রয়েছে এবং ৯২ টি মনোমুগ্ধকর গ্রামে বসবাসকারী মানুষের সংখ্যা প্রায় ৯০০০ জন। মন্টেসিনহো পার্ক সর্বনিম্ন উচ্চতা ৪৩৮ মিটার থেকে সর্বোচ্চ ১৪৮৬ মিটার পর্যন্ত উঁচু, পার্কটি বিভিন্ন প্রাকৃতিক দৃশ্য এবং বিস্ময়কর প্যানোরামা উপস্থাপন করে।

এটির একটি বৈচিত্র্যময় আভিফনা রয়েছে (প্রজননকারী পাখির ১২০ টিরও বেশি প্রজাতি), যার মধ্যে পর্তুগালে দেখা যাওয়া ৭০ ভাগ স্থলজ প্রাণীর উপস্থিতি রয়েছে, জনসংখ্যার ভিত্তিতে সবচেয়ে গুরুত্বপূর্ণ হল আইবেরিয়ান নেকড়ে। ২০১৯ সালে একটি ক্যান্টাব্রিয়ান বাদামী ভালুক দেখা গিয়েছিল। 

শেল ল্যান্ডস্কেপে আধিপত্য বিস্তার করে, তবে মালভূমি অঞ্চলে চুনাপাথরের দাগ এবং মন্টেসিনহো পর্বতশ্রেণীতে গ্রানাইট রয়েছে। স্থানীয় গাছের মধ্যে রয়েছে *প্রুনাস এভিয়াম*, *উলমাস মাইনর*, *কোরিলাস অ্যাভেলানা*, *মালুস সিলভেস্ট্রিস*, *কোয়েরকাস পাইরেনাইকা* ইত্যাদি। এটি পর্তুগালের একমাত্র জায়গা যেখানে প্রাকৃতিকভাবে *ইউনিমাস ইউরোপিয়াস* পাওয়া যায়। 

পর্তুগাল সরকার একটি রেজিস্ট্রি রক্ষণাবেক্ষণ করে এবং তারা এজেন্সি পার্ক ন্যাচারাল ডি মন্টেসিনহোর মাধ্যমে পাল ও নেকড়ে সুরক্ষা পরিকল্পনার অংশ হিসেবে কুকুরের জাত কাও দে গাডো ট্রান্সমন্টানোকে বসতির সুবিধা দেয়। 

* 
* 
* 
* 
* 
* 
*

তথ্যসূত্র
---------

1. ↑  (ইংরেজি)"Montesinho Natural Park – Pure Nature at Braganca"। *Tourola.eu*। সংগ্রহের তারিখ ১ জুলাই ২০২৩।
2. ↑  (ইংরেজি) First brown bear sighting in Portugal in over a century
3. ↑  "(ইংরেজি) Native trees of Montesinho Natural Park"। Flora-On। সংগ্রহের তারিখ ১ মার্চ ২০২১।
4. ↑  Dohner, Janet Vorwald (ডিসেম্বর ১২, ২০০৭)। *(ইংরেজি) Livestock Guardians: Using Dogs, Donkeys, and Llamas to Protect Your Herd*। Storey Books। পৃষ্ঠা 122। আইএসবিএন 9781580176958। সংগ্রহের তারিখ ফেব্রুয়ারি ২৫, ২০১৭।

বহিঃসংযোগ
---------

* মন্টেসিনহো ন্যাচারাল পার্ক ভ্রমণ নির্দেশিকা (ইংরেজি)
* (ইংরেজি) Birdwatching
| তড়িৎচুম্বকত্ব |
| --- |
| সম্পর্কিত নিবন্ধ |
| Solenoid |
| * তড়িৎ
* চুম্বকত্ব
 |
| স্থির তড়িৎ
* বৈদ্যুতিক আধান
* কুলম্বের সূত্র
* তড়িৎ ক্ষেত্র
* তড়িৎ ফ্লাক্স
* গাউসের সূত্র
* বৈদ্যুতিক বিভব
* স্থির বৈদ্যুতিক আবেশ
* বৈদ্যুতিক দ্বিপোল ভ্রামক
 |
| স্থির চুম্বকত্ব
* অম্পেয়্যারের সূত্র
* চৌম্বক ক্ষেত্র
* চৌম্বক ফ্লাক্স
* বিও-সাভার সূত্র
* চৌম্বক ভ্রামক
* গাউসের চুম্বকত্বের সূত্র
 |
| তড়িৎ-গতিবিজ্ঞান
* শূন্য স্থান
* লোরেন্‌ৎস বল
* ইএমএফ
* তড়িৎচুম্বকীয় আবেশ
* ফ্যারাডের সূত্র
* সরণ প্রবাহ
* ম্যাক্সওয়েলের সমীকরণসমূহ
* তড়িৎচুম্বকীয় ক্ষেত্র
* তড়িৎচুম্বকীয় বিকিরণ
* Liénard-Wiechert Potentials
* ম্যাক্সওয়েল টেন্সর
* এডি তড়িৎ
 |
| তড়িৎ বর্তনী
* তড়িৎ প্রবাহ
* তড়িৎ বিভব
* ভোল্টেজ
* রোধ
* ও‍’মের সূত্র
* Series and parallel circuits
* সমক্ষ তড়িৎ প্রবাহ
* বিবর্তিত তড়িৎ প্রবাহ
* তড়িচ্চালক বল
* ধারকত্ব
* Inductance
* Electrical impedance
* Resonator
* Waveguide (electromagnetism)
* আবেশ
* সামগ্রিক প্রতিরোধ
* অনুনাদী গহ্বর
* ওয়েভগাইড
 |
| সহ-ভেদাংকভিত্তিক সূত্রায়ন
* তড়িৎচুম্বকীয় টেন্সর
* তড়িৎচুম্বকীয় পীড়ন-শক্তি টেন্সর
* চার-তড়িৎ
* চার-বিভব
 |
| বিজ্ঞানী
* অম্পেয়্যার
* কুলম্ব
* ফ্যারাডে
* হেভিসাইড
* হেনরি
* হার্জ
* লোরেন্‌ৎস
* ম্যাক্সওয়েল
* টেসলা
* ভেবার
 |
| * দে
* স
 |

**সামগ্রিক প্রতিরোধ** বা **ইম্পিডেন্স** (ইংরেজি: impedance) বলতে কোনও পরিবর্তী বৈদ্যুতিক বর্তনীর মধ্যে দিয়ে পরিবর্তী বিদ্যুৎপ্রবাহ প্রবাহিত হবার সময় বর্তনীটি যে মোট বাধা সৃষ্টি করে, তাকে বোঝায়। গাণিতিকভাবে এটি ফেজর ভোল্টেজ ও ফেজর কারেন্টের অনুপাত, যার একক ওহম বা ও'ম (চিহ্ন: Ω, গ্রিক অক্ষর ওমেগা)।

সামগ্রিক প্রতিরোধ দুইটি ফেজরের (Phasor) অনুপাত হলেও এটি নিজে ফেজর নয়।

গাণিতিক রূপ
-----------

সামগ্রিক প্রতিরোধকে সাধারণত Z প্রতীক দিয়ে নির্দেশ করা হয় এবং |Z|∠θ দ্বারা প্রকাশ করা হয়। এখানে Z সামগ্রিক প্রতিরোধের পরিমাণ নির্দেশ করে যার একক ওহম(Ω) এবং θ হল সামগ্রিক প্রতিরোধের দশা কোণ, যা তড়িৎপ্রবাহ ও ভোল্টেজের মধ্যে দশা পার্থক্য নির্দেশ করে। এর মান ধনাত্মক হলে বোঝায় ভোল্টেজ তড়িৎপ্রবাহের সাপেক্ষে θ পরিমাণ অগ্রগামী আর ঋণাত্মক হলে বোঝায় ভোল্টেজ তড়িৎপ্রবাহের সাপেক্ষে θ পরিমাণ পশ্চাৎপদ।

জটিল সামগ্রিক প্রতিরোধ
----------------------

জটিল সামগ্রিক প্রতিরোধ তলের একটি লেখচিত্র

ওহমের সূত্রে সামগ্রিক প্রতিরোধ
------------------------------

An AC supply applying a voltage {\displaystyle \scriptstyle V}, across a load {\displaystyle \scriptstyle Z}, driving a current {\displaystyle \scriptstyle I}.
মূল নিবন্ধ: Ohm's law
ওহমের সূত্রে একে প্রতিস্থাপন করে সামগ্রিক প্রতিরোধ জানা যাবে।

{\displaystyle \ V=IZ=I|Z|e^{j\arg(Z)}}

জটিল ভোল্টেজ এবং তড়িৎপ্রবাহ
----------------------------

Generalized impedances in a circuit can be drawn with the same symbol as a resistor (US ANSI or DIN Euro) or with a labeled box.

তথ্যসূত্র
---------

1. ↑  Alternating-Current Circuits Hardcover by Russell M.; Corcoran, George F. Kerchner
2. ↑  AC Ohm's law, Hyperphysics
3. ↑  Horowitz, Paul; Hill, Winfield (১৯৮৯)। "1"। *The Art of Electronics*। Cambridge University Press। পৃষ্ঠা 32–33। আইএসবিএন 0-521-37095-7।

আরোও দেখুন
----------

* ও'মের সূত্র
* রোধক
* রোধকত্ব
* তড়িৎ পরিবাহী
***শ্রাবণের মেঘগুলো জড়ো হলো আকাশে*** বাংলাদেশের সঙ্গীতদল ডিফারেন্ট টাচের একটি একক আধুনিক গান। ১৯৮৭ সালের বর্ষা মৌসুমে লিখিত ও সুরারোপিত গানটি পরবর্তীতে ইলেক্ট্রো ভয়েস থেকে ডিফারেন্ট টাচের একটি অ্যালবামে ***শ্রাবণের মেঘ*** শিরোনামে সঙ্গীত তালিকার সর্বশেষ গান হিসেবে যুক্ত ও একইসাথে মুক্তি পায়। আশরাফ বাবুর কথা ও সুরে প্রণীত গানটির প্রথম গায়ক ছিলেন আলী আহমেদ বাবু। এটি ডিফারেন্ট টাচের অন্যতম জনপ্রিয় গান। শ্রাবণের বারিধারা নিয়ে রচিত গানটির পরিবেশনার সময় দুইবার অঝোর বৃষ্টি হওয়ার নজির রয়েছে।

নির্মাণ
-------

১৯৮৭ সালে পূর্নাঙ্গ সঙ্গীত অ্যালবামে ১২টি গানের সমন্বয় করা হতো। ডিফারেন্ট টাচের অ্যালবাম প্রকাশের জন্য ১১টি গান সঙ্গীত ধারণের জন্য প্রস্তুত ছিল। অ্যালবাম পূর্ণ করতে আরো একটি গানের দরকার ছিল। আশরাফ বাবু দলটির গীতিকবিতা রচনা ও সুরারোপের দায়িত্বে ছিলেন। গান সুর ও সঙ্গীত ধারণের জন্য দলের সদস্যরা রাতে খুলনা থেকে ঢাকায় যাচ্ছিলেন। এসময় বাংলা বর্ষপঞ্জিকা অনুসারে শ্রাবণ মাস ছিল। টানা চারদিন অবিরাম বৃষ্টি পরছিল। যাত্রাপথে শ্রাবণের বৃষ্টিধারা দেখে আশরাফ বাবু গানটি রচনা ও সুরারোপ করেছিলেন। পরদিন সকালে ঢাকার মালিবাগে অ্যালবামের অন্যান্য গানের সাথে আলি আহমেদ বাবুর কন্ঠে এটির সঙ্গীত ধারণ করা হয়। এটির সঙ্গীতায়োজনে উইনিং-এর শেলি ও চন্দন জড়িত ছিলেন।

প্রকাশ ও প্রচার
---------------

ইলেক্ট্রো ভয়েসের প্রযোজনায় গানটি ডিফারেন্ট টাচের একটি এ্যালবামে প্রকাশিত হয়। প্রকাশের পর গানটি ইলেক্ট্রো ভয়েস হতে বাংলাদেশ টেলিভিশনে প্রচারের জন্য নির্বাচিত হয়েছিল।

জনপ্রিয়তা ও কিংবদন্তী
----------------------

সহজ-প্রাঞ্জল কথার জন্য গানটি বাংলাদেশের ব্যান্ড সঙ্গীতের ইতিহাসে অন্যতম জনপ্রিয় বিবেচিত। এটি ঘরোয়া কিংবা আনুষ্ঠানিক সঙ্গীত আসরে নিয়মিত পরিবেশিত হয় এবং বৃষ্টির দিনে শোনার উপযোগী গান হিসেবে শ্রোতাদের পছন্দের তালিকায় স্থান করে নেয়। শ্রাবণের অঝোর বৃষ্টি নিয়ে রচিত গানটি ১৯৯১ সালে জাহাঙ্গীরনগর বিশ্ববিদ্যালয়ের মুক্তমঞ্চে এক কনসার্টে গান শুরুর কয়েক মুহূর্ত পর বৃষ্টি নামে। ১৯৯২ সালে একই স্থানে আবারো গানটি পরিবেশনার সময় পুনরায় বৃষ্টি নামে।

তথ্যসূত্র
---------

* বাংলাদেশ প্রবেশদ্বার

1. 1 2 3 4 5 6 7 8  "'শ্রাবণের মেঘগুলো জড়ো হলো আকাশে' গানটির সৃষ্টি যেভাবে"। *প্রথম আলো*। ২০২৩-০৮-০২। ২০২৩-০৮-০২ তারিখে মূল থেকে আর্কাইভ করা। সংগ্রহের তারিখ ২০২৩-০৮-০২।
2. 1 2 3 4 5  বিশ্বাস, বোরহান (২০২০-০৮-০৪)। "এই শ্রাবণে সেই 'ডিফরেন্ট টাচ'"। *ভোরের কাগজ*। ২০২১-০৩-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৮-০২।
3. 1 2  "শ্রাবণের মেঘগুলো জড়ো হলো আকাশে' গানটি গাওয়ার সময় ঝুম বৃষ্টি হয়েছিলো"। *আমাদের সময়*। ২০২৩-০৮-০২। ২০২৩-০৮-০৩ তারিখে মূল থেকে আর্কাইভ করা। সংগ্রহের তারিখ ২০২৩-০৮-০২।
**রাইজিং সান পার্টি** (আরআইএস) ছিল ভারতের সিকিম রাজ্যের একটি রাজনৈতিক দল । প্রতিষ্ঠাতা ও সভাপতি ছিলেন রাম চন্দ্র পৌডিয়াল (আরসি পৌডিয়াল) যিনি সিকিম কংগ্রেস (বিপ্লবী) নেতাদের একজন ছিলেন।

১৯৮৯ সালে সিকিম বিধানসভা নির্বাচন এবং সিকিম লোকসভা নির্বাচনে, আরআইএস ছিল ক্ষমতাসীন দল, সিকিম সংগ্রাম পরিষদ (এসএসপি)-এর অন্যতম প্রধান প্রতিদ্বন্দ্বী। কিন্তু এই বিধানসভা নির্বাচনে, আরআইএস কোনো আসন জিততে পারেনি এবং মাত্র ৮.৫৯% (প্রতিদ্বন্দ্বিত আসনে ৮.৮৮%) ভোট পেয়েছে। লোকসভা নির্বাচনে, আরসি পৌডিয়াল আরআইএস-এর প্রার্থী হিসাবে দাঁড়িয়েছিলেন, কিন্তু তিনি হেরে গিয়েছিলেন এবং তার প্রার্থীতার জামানত ফেরত দিতে পারেননি।

১৯৯০ সাল থেকে, আরআইএস সিকিমে কোনো নির্বাচনে অংশগ্রহণ করেনি, এবং এটি ভারতের নির্বাচন কমিশন (ইসিআই) দ্বারা সিকিমের রাজনৈতিক দলের তালিকায় নিবন্ধিত নয়।

নির্বাচনী রেকর্ড
----------------

সিকিম বিধানসভা নির্বাচন

| বছর | মোট আসন | আসন প্রতিদ্বন্দ্বিতা | আসন জিতেছে | বাজেয়াপ্ত আমানত |  % ভোট প্রতিদ্বন্দ্বিতা | উৎস |
| --- | --- | --- | --- | --- | --- | --- |
| ১৯৮৯ | ৩২ | ৩১ | ০ | ২৫ | ৮.৮৮ |  |

লোকসভা নির্বাচন, সিকিম

| বছর | মোট আসন | আসন প্রতিদ্বন্দ্বিতা | আসন জিতেছে | বাজেয়াপ্ত আমানত |  % ভোট প্রতিদ্বন্দ্বিতা | উৎস |
| --- | --- | --- | --- | --- | --- | --- |
| ১৯৮৯ | ১ | ০ | ০ | ১ | ৯.৬২ |  |

তথ্যসূত্র
---------

1. 1 2  *Sikkim: Society, Polity, Economy, Environment*। South Asia Books, p.105.। ১৯৯৪। আইএসবিএন 8170997941। সংগ্রহের তারিখ ২৭ নভেম্বর ২০১৯।
2. ↑  "Political Parties"। Office of the Chief Electoral Officer, Election Department Sikkim। সংগ্রহের তারিখ ২৭ নভেম্বর ২০১৯।
3. ↑  "STATISTICAL REPORT ON GENERAL ELECTION, 1989 TO THE LEGISLATIVE ASSEMBLY OF SIKKIM"। ECI। ১৯৮৯। সংগ্রহের তারিখ ১৮ নভেম্বর ২০১৯।
4. ↑  "Statistical Report on General Elections, 1989 to the Ninth Lok Sabha" (পিডিএফ)। Election Commission of India। পৃষ্ঠা 244। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ এপ্রিল ২০১৪।
**পার্মা বিশ্ববিদ্যালয়** (ইতালীয়: *Università degli Studi di Parma*, UNIPR) বিশ্বের সবচেয়ে পুরাতন বিশ্ববিদ্যালয়গুলোর মধ্যে একটি যা বারো শতাব্দীতে প্রতিষ্ঠিত হয়। বিশ্ববিদ্যালয়টি ১৮টি বিভাগ নিয়ে গঠিত।  ২০১৩-এর নভেম্বরের হিসাব অনুযায়ী বিশ্ববিদ্যালয়টিতে প্রায় ৩২,০০০ ছাত্র-ছাত্রী অধ্যায়ন করছে।

ইতিহাস
------

ত্রয়োদশ-চতুর্দশ শতাব্দীতে পার্মাতে *স্তুদিউম* নামে একটি শিক্ষা প্রতিষ্ঠান ছিল, তবে ১৩৮৭ সালে মিলানের ডিউক জিয়ান গালেয়াজ্জো ভিসকন্তি সেটি বন্ধ করে দেন। পার্মা বিশ্ববিদ্যালয়টি ১৪১২ সালে নিক্কোলো তৃতীয় ডি'এস্তে চালু করেন এবং কোনও পাপাল বুল জারি করা না হলেও, এখানে ডিগ্রি প্রদান করা হত। ১৪২০ সালে ফিলিপ্পো মারিয়া ভিসকন্তি আবার এটি বন্ধ করে দেন।

উল্লেখযোগ্য ছাত্র, প্রাক্তন ছাত্র এবং অনুষদ
-------------------------------------------

তথ্যসূত্র
---------

1. ↑  "University of Parma"। *Times Higher Education (THE)* (ইংরেজি ভাষায়)। ২০২১-১১-১৩। সংগ্রহের তারিখ ২০২৩-০৮-১৭।
2. ↑  "University of Parma"। *Top Universities* (ইংরেজি ভাষায়)। সংগ্রহের তারিখ ২০২৩-০৮-১৭।
3. ↑  Grendler 2004, পৃ. 126–128।
দিল্লিতে গিয়াসউদ্দিন তুগলকের সমাধীক্ষেত্র
**গিয়াসউদ্দিন তুগলক'** (উর্দূঃغیاث الدین تغلق, হিন্দিঃ ग़ियास अल-दीन तुग़लुक़) অপর নাম গাজী মালিক (উর্দূঃغازی ملِک) (মৃত্যুঃ ১৩২৫) ছিলেন দিল্লির তুগলক রাজবংশের প্রতিষ্ঠাতা এবং এর প্রথম সুলতান। তিনি তুগলকাবাদ শহর নির্মাণ করেন। ১৩২৫ সাল পর্যন্তু তিনি দিল্লির বাদশাহ ছিলেন। তার মৃত্যুর পর তার ছেলে মুহাম্মদ বিন তুগলক দিল্লির সিংহাসনে বসেন।

তুগলকদের উৎপত্তি
----------------

গিয়াসউদ্দিন তুগলকের বাবা ছিলেন তূর্কি এবং মা ছিলেন জট সম্প্রদায়ের হিন্দু। তিনি জীবনের প্রথম দিকে অনেক গরিব ছিলেন এবং বর্তমান পাকিস্তানের সিন্ধে এক কুরাউনা ব্যাবসায়ীর অধীনে কাজ করতেন। সাধারনভাবে মনে করা হয় যে গিয়াসউদ্দিন তুগলক "তুগলক" নামের একটি সম্প্রদায়ের সদস্য ছিলেন যার থেকে পরবর্তীতে তুগলক রাজবংশের উদ্ভব হয় কিন্তু অনেক ইতিহাসবিদের মতে তুগলক তার ব্যক্তিগত নাম ছিল যা পরবর্তিতে তার উত্তরশুরীরা গ্রহণ করে যেমন- মুহাম্মদ বিন তুগলক, ফিরোজ শাহ তুগলক।

ইতিহাস বিখ্যাত ভ্রমণকয়ারী ইবন বতুতার মতে কুরাউনা সম্প্রদায়টি মোংগল কিংবা তুর্কিশদের বংশধর নয় বরং তুগলকরা একটি সম্প্রদায়ের সদস্য ছিল। আরো একজন বিখ্যাত ভ্রমণকারী মার্কো পোলোর মতে কুরাউনা একটি মিশ্র জাতিগোষ্ঠি ছিল যাদের আদি নিবাস ভারতেই ছিল।

মৃত্যু
------

১৩২৪ সালের দিকে বাংলা বিভিন্ন স্বাধীন সূলতান কর্তৃক শাসিত হত। বাংলায় সুলতান গিয়াস উদ দিন তুগলক তার নিজের আধিপত্য বিস্তার করতে চাইলেন এবং সেইজন্য তার পুত্র মুহাম্মদ বিন তুগলককে দিল্লির সালতানাতের দায়িত্ব দিয়ে বিশাল এক সৈন্যবাহিনী নিয়ে বাংলার দিকে রওনা দেন। তিনি বাংলায় যে অভিযান পরিচালনা করেন, ১৩২৪ সালের শেষের দিকে তা সফলতায় রুপ নেয়। বিজয় শেষে দিল্লি ফেরার পথে তিনি যখন দক্ষিণ বিহার পার হচ্ছিলেন অখন তিনি তার পুত্র মুহাম্মদ বিন তুগলককে রহস্যময় এবং অযাচিত আচরনের ব্যাপারে আভাস পান। ইবন বতুতা তার সে সময় দিল্লিতে ছিলেন এবং সুলতানের সব আচরনের কথা পুরাটাই বর্ণনা করেছেন। ইবন বতুতার বর্নণা মতে গিয়াসউদ্দিন তুগলক যখন দিল্লির কাছাকাছি এসে পৌছেছিলেন তখন আফগাহপুরে একটি একটি ছোট বিজয় কাঠামো বানানোর আদেশ দেন। সুলতানের উজির আহমেদ বিন আইয়াজ সুলতানের কথামত এমন একটি কাঠামো বানান যেটা দিয়ে একটি হাতি প্রবেশ করলে সেটি ভেঙ্গে যাবে। সুলতান এসে পৌছালে মোহাম্মদ বিন তুগলক তাকে সেই কাঠামোর মধ্য দিয়ে তার বহর নিয়ে যেতে বলেন। সুলতানের হাতির বহর সেই কাঠামোর ভিতর প্রবেশ করলে কাঠামোটি ভেঙ্গে পড়ে এবং সুলতান সেই ভাঙ্গা কঠামোর নিচে চাপা পরেন। ইবন বতুতার মতে সুলতানের আরেক ছেলে মাহমুদ যখন সেই কাঠামোর ভেঙ্গে পড়ার আওয়াজ শোনেন তখনই উদ্ধারাভিযানের নির্দেশ দেন কিন্তু তার বড় ছেলে মুহাম্মদ বিন তুগলকের আদেশে উদ্ধারাভিযান প্রলম্বিত করা হয় এবং সন্ধ্যার পরে শুরু করা হয়। সুলতানকে মৃত উদ্ধার করা হয়। আবার অনেকের মতে তাকে মেরে ফেলা হয়। পরবর্তীতে তার মৃতদেহ দিল্লিতে নিয়ে গিয়ে দাফন করা হয়।

তথ্যসূত্র
---------

বহিঃসংযোগ
---------


উইকিমিডিয়া কমন্সে **গিয়াসউদ্দিন তুগলকের সমাধি** সংক্রান্ত মিডিয়া রয়েছে।

|  |  |  |
| --- | --- | --- |
| পূর্বসূরীখসরু খান | **দিল্লির সুলতান**১৩২০–১৩২৫ | উত্তরসূরীমুহাম্মদ বিন তুগলক |
|
| **নতুন রাজবংশ** | **তুগলক রাজবংশ**১৩২০–১৩২৫ |
**নবাবাপুর সরকারি উচ্চ বিদ্যালয়** পুরান ঢাকার কাপ্তান বাজার এলাকায় এই বিদ্যালয়টি অবস্থিত।  বিক্রমপুর নিবাসী শিক্ষানুরাগী, জমিদার শ্রী প্রিয়নাথ পাল ১৯৩৫ সালে তার নিজের নামে এই বিদ্যালয়টি প্রতিষ্ঠা করে ছিলেন। তখন এই বিদ্যালয়ের নাম ছিলো **প্রিয়নাথ হাই স্কুল**। পরবর্তীতে ১৯৫১ সালে স্কুলটি সরকারি নিয়ন্ত্রণে এসে পরলে নাম পরিবর্তন করে **নবাবপুর সরকারি উচ্চ বিদ্যালয়** রাখা হয়। বাংলাদেশের স্বাধীনতা যুদ্ধে এই বিদ্যালয়ের জুয়েল, ফয়জুল মিন্টু সহ নাম না জানা অনেক ছাত্র শহীদ হয়। এই বিদ্যালয়ে বি এন সি সি, স্কাউট, রেড ক্রিসেন্ট এর এক একটি শাখা রয়েছে।

ইতিহাস
------

প্রাক্তন ছাত্র সংগঠন
--------------------

১৯৯৯ সালের ছাত্রদের উদ্যোগে ২০১৭ সালের ফেব্রুয়ারি মাসে **দ্যা নবাব**  নামে নবাবপুর সরকারি উচ্চ বিদ্যালয়ের প্রাক্তন ছাত্রদের সংগঠন গঠিত হয়।

ব্যবস্থাপনা
-----------

শিক্ষকবৃন্দ
-----------

বাদকদল
------

নবাবপুর সরকারি উচ্চ বিদ্যালয়ের বাদক দল তৎকালীন পূর্ব পাকিস্তানের খুব বিখ্যাত ছিল। পাকিস্তানের রাষ্ট্রপতি ফিল্ড মার্শাল আউয়ুব খান ও তৎকালীন পূর্ব পাকিস্তানের গভর্নর মোনায়েম খান এই স্কুলের ব্যান্ড পার্টিকে বিশেভাবে পুরস্কৃত করেন।

কৃতি শিক্ষার্থীবৃন্দ
--------------------

গ্যালারি
--------

* স্কুলের ভেতরের দৃশ্যস্কুলের ভেতরের দৃশ্য
* নবাবপুর সরকারী উচ্চ বিদ্যালয়নবাবপুর সরকারী উচ্চ বিদ্যালয়

আরও দেখুন
---------

তথ্যসূত্র
---------

1. ↑  "নবাবপুর সরকারি উচ্চ বিদ্যালয়" (পিডিএফ)।

বহিসংযোগ
--------
**নোয়াখাইল্লা** হল একটি পূর্বাঞ্চলীয় ইন্দো-আর্য ভাষা যা প্রাথমিকভাবে বৃহত্তর নোয়াখালী, ভারতের দক্ষিণ ত্রিপুরা, চট্টগ্রামের সন্দ্বীপ এবং কুমিল্লা ও চট্টগ্রামের আরও কিছু অন্যান্য অঞ্চলে ব্যবহার হয়। প্রায় 10 মিলিয়ন মানুষ এই ভাষাটিকে তাদের মাতৃভাষা হিসাবে ব্যবহার করে এবং কেউ কেউ এটিকে দ্বিতীয় ভাষা হিসাবেও ব্যবহার করে থাকে। অনেক ভাষাবিদদের দ্বারা এটি একটি পৃথক ভাষা হিসাবে বিবেচিত হয়। এবং কেউ কেউ একে বাংলার উপভাষা হিসেবেও বিবেচনা করেন। এটির একটি স্বতন্ত্র ব্যাকরণ, উচ্চারণ এবং শব্দভাণ্ডার রয়েছে। গ্লট্টলগ আনুসারে , নোয়াখাইল্লা ভাষা গৌড়-বঙ্গ ভাষা পরিবার থেকে উদ্ভূত হয়েছে। বর্তমানে নোয়াখাইল্লা ভাষা ল্যাটিন এবং বাংলা-অসমীয়া বর্ণমালায় লেখা হয়। ঐতিহাসিকভাবে আরবি লিপি এবং সিলেটি লিপি এই ভাষা লেখার জন্য ব্যবহৃত হয়েছিল। বর্তমানে এই ভাষার কোনো সরকারী মর্যাদা নেই। 

কিছু পূর্বাঞ্চলীয় ইন্দো-আর্য ভাষার মধ্যে তুলনা| নোয়াখাইল্লা | বাংলা | সিলেটি | চাটগাইয়া |
| --- | --- | --- | --- |
| আতলা হাস্টা বাজের | মনে হয় পাচটা বাজে | মনো অর ফাস্টা বাজের | মনও অর ফাস্টা বাজের |
| দুয়ার বান | দরজা বন্ধ কর |  | দুয়ার বান |
| তোংগো বাই কুনাই | তোমাদের বাডি কোথায় | তুমার বারি কুনানো | তোয়ারো বারি হন্ডে |
| হিগা তোয়ার মুই রেনি সার | সে তোমার দিকে তাকিয়ে দেখছে | তাইন তুমার তরফ তাকাইয়া দেখের | ইতে তোয়ার মিক্কে চাই রইয়ে |
| তুই কেক্কা আছো | তুমি কেমন আছো | তুমি কিলা আছো | তুই কেল্লে আছো |

নোয়াখাইল্লা ভাষার সর্বনামের সাথে অন্যান্য কিছু ইন্দো-আর্য ভাষার তুলনা

তুলনা| নোয়াখাইল্লা | বাংলা | চাটগাইয়া |
| --- | --- | --- |
| আই | আমি | আই |
| তুই | তুমি | তুই |
| হেতে | সে | ইতে |
| হেতি | সে | ইতি |
| হিগা | সে | ইবে |

**নোয়াখাইল্লা ভাষার ঊচ্ছারণ রিতি**

নোয়াখাইল্লা ভাষায় ঢ, ভ, জ, চ, এর ব্যাবহার কখনোই একটি শব্দের শুরুতে হয়না। এই অক্ষর গুলির ব্যাবহার শুধু মাত্র শব্দে শেষে হয়। এমন কিছু শব্দের নমুনা দেয়া হলো।

তুলনা| নোয়াখাইল্লা | বাংলা |
| --- | --- |
| আইজ্জা | আজকে |
| যাইচ্ছা | যেওন |
| দিচ্ছা | দিওনা |

নোয়াখাইল্লা ভাষা একটি টোনাল ভাষা। টোনের উপর ভিত্তি করে এই ভাষার অর্থ পরিবর্তন হতে পারে। এর কিছু নমুনা দেয়া হলো।

তুলনা| নোয়াখাইলা | বাংলা |
| --- | --- |
| আই | আমি |
| আই | আসি |
| তোয়ার | তোমার |
| তোয়ার | খুজছে |
| আর | আর |
| আর | আমার |
**সাজনপুর ইসলামিয়া উচ্চ বিদ্যালয়** (ইংরেজি: Sajanpur Islamia High School) শরীয়তপুর জেলার ভেদরগঞ্জ থানার সাজনপুর গ্রামের একটি ঐতিহ্যবাহী বিদ্যালয়। এটি পাকিস্তানি শাসনামলে প্রতিষ্ঠিত হয়। এর প্রতিষ্ঠাতা হলেন আলহাজ্ব মুন্সি হোসেন আলী সরদার।

প্রতিষ্ঠা ও অগ্রগতি
-------------------

খেলার মাঠসহ বিদ্যালয়ের সম্মুখপ্রান্ত
এটি ১৯৬৫ সালে প্রতিষ্ঠিত হয়। ২০১৩ সালের পর থেকে এর অন্যতম এক পাঠ্যভবনের পুনর্নিমান কাজ চলে আসছে। তিনতলা বিশিষ্ট ভবন নির্মানের উদ্ভোদন করেন শরীয়তপুর তিন আসনের এমপি নাহিম রাজ্জাক।

কর্তৃপক্ষ ও বিদ্যালয়
---------------------

সাজনপুর ইসলামিয়া উচ্চ বিদ্যালয়ের সভাপতি হলেন সাবেক ইউপি -চেয়ারম্যান আলি আজম ফরিদি।প্রধান শিক্ষক তোফাজ্জল হোসেন মোড়ল। সহকারী প্রধান শিক্ষক খালেদ মোঃ আলমগীর। শিক্ষকের সংখ্যা ১৫ জন।ছাত্র-ছাত্রীর সংখ্যা ৫৫০+ ।
এছাড়াও আছেন একজন কেরানী,একজন দপ্তরি,একজন আয়া-ওয়াশম্যান।

প্রাতিষ্ঠানিক কার্যক্রম ও সুবিধা
--------------------------------

#### বার্ষিক সাংষ্কৃতিক অনুষ্ঠান

বিদ্যালয়ে প্রতিবছর ছাত্রছাত্রী, ম্যানেজিং কমিটি এবং স্থানীয় স্বেচ্ছাসেবকদের পক্ষ থেকে ক্রীড়া ও সাংস্কৃতিক প্রতিযোগিতা অনুষ্ঠানের আয়োজন করা হয়। ক্রীড়া প্রতিযোগিতার মধ্যে রয়েছে বিভিন্ন রকমের দৌড়, উচ্চ লাফ, দীর্ঘ লাফ, গোলক নিক্ষেপ, কাবাডি খেলা, যেমন খুশি তেমন সাজ, মেয়েদের বিষের বালিশ ইত্যাদিসহ অন্যান্য আয়োজন। সাংস্কৃতিক প্রতিযোগিতার মধ্যে রয়েছে কোরআন তেলাওয়াত, গীতা পাঠ, কবিতা আবৃতি,গজল, উপস্থিত বক্তৃতা, গান ও নৃত্য পরিবেশন ইত্যাদি। উপস্থিত বিচারকদের দ্বারা প্রথম,দ্বিতীয় ও তৃতীয় নির্বাচিত হয়।বিদ্যালয়ের শিক্ষক,ছাত্রছাত্রীসহ স্থানীয় এলাকার লোকজন বিদ্যালয়ের প্রাঙ্গনে এসে সাংস্কৃতিক অনুষ্ঠান উপভোগ করেন।

#### খেলার মাঠ এবং উদ্যান

বিদ্যালয়ের প্রাঙ্গনে একটি বড় খেলার মাঠ রয়েছে।অবসর সময়ে মাঠে ছাত্রছাত্রীরা চলেফেরা ও বিভিন্ন রকমের খেলাধুলা করে।এর মধ্যে জনপ্রিয় খেলাগুলো হলো ক্রিকেট,ফুটবল,ব্যাডমিণ্টন,ভলিবল,,কাবাডি,গোল্লাছোট প্রমুখ।

প্রতিবছর এ মাঠেই স্থানীয় মাধ্যমিক বিদ্যালয়গুলোর মধ্যে আন্তঃস্কুল ফুটবল টূর্ণামেণ্ট এবং ক্রিকেট টূর্ণামেণ্টের আয়োজন হয়।এছাড়া স্থানীয় অন্যান্য খেলার কার্যক্রম এ মাঠেই অনুষ্ঠিত হয়।এ মাঠ যেন বিদ্যালয়ের ছাত্রছাত্রী এবং স্থানীয় লোকদের খেলাধুলা ও বিনোদনের কেন্দ্রস্থল।

#### স্কুল ল্যাব

বিদ্যালয়টিতে বিজ্ঞান বিভাগের শিক্ষার্থিদের জন্যে একটি সায়েন্স ল্যাব ও একটি কম্পিউটার ল্যাব রয়েছে।বর্তমানে এর সুদূরপ্রসারী ব্যবস্থা না থাকায় এগুলোর উন্নয়ন কার্যক্রম চলছে।

বিভাগ সমূহ
----------

* বিজ্ঞান শাখা
* ব্যাবসায় শাখা
* মানবিক শাখা

সহশিক্ষা কার্যক্রম
------------------

#### বিশ্বসাহিত্য কেন্দ্র শাখা

বাংলাদেশের বিশ্বসাহিত্য সংগঠন সেকায়েপ থেকে অনূদিত সাহিত্যের বিভিন্ন বই,উপন্যাস,গ্রন্থ,গল্প ইত্যাদি ছাত্রছাত্রীদের বিনামূল্যে পড়তে দেয়া হয়।এর জন্যে একজন শিক্ষক নিয়োগ আছেন।প্রত্যেক শ্রেণির জন্য উপযুক্ত বইগুলো আলাদাভাবে রাখা হয়।বইপ্রেমী ছাত্রছাত্রীরা এর সদস্য হয়ে বিভিন্ন রকমের উপন্যাস,গ্রন্থ পড়তে পারে।বছরে এসব বই থেকে একটা পরিক্ষার আয়োজন করা হয়ে থাকে।ভালো ফলাফলকারি ছাত্রছাত্রীরা বই পুরস্কার পেয়ে থাকে।

#### স্কাউট গ্রুপ

#### বিতর্ক প্রতিযোগিতা

বিদ্যালয়ের কৃতি ছাত্রছাত্রীবৃন্দ
---------------------------------

তথ্যসূত্র
---------

1. ↑  "সাজনপুর ইসলামিয়া উচ্চ বিদ্যালয়"। www.sohopathi.com। ২০১৭-১২-১০। [*স্থায়ীভাবে অকার্যকর সংযোগ*]
2. ↑  "সাজনপুর ইসলামিয়া উচ্চ বিদ্যালয়"। www.mahisarup.shariatpur.gov.bd। a2i। ২০১৭-১২-১০।  `|প্রকাশক=` এ বহিঃসংযোগ দেয়া (সাহায্য)[*স্থায়ীভাবে অকার্যকর সংযোগ*]
**জোয়েল গার্নার** (জন্ম: ১৬ ডিসেম্বর, ১৯৫২) ওয়েস্ট ইন্ডিজের প্রাক্তন ক্রিকেটার। ৬ ফুট ৮ ইঞ্চি উচ্চতার এই খেলোয়াড় "বিগ জোয়েল" বা "বিগ বার্ড" হিসেবেও পরিচিত ছিলেন।

ক্রিকেটে প্রধানত তিনি একজন ফাস্ট বোলার ছিলেন। টেস্ট ক্রিকেট ইতিহাসের সবচেয়ে লম্বা বোলারদের অন্যতম ছিলেন গার্নার। তিনি, মাইকেল হোল্ডিং, এন্ডি রবার্টস, কলিন ক্রফট এবং পরবর্তিতে ম্যালকম মার্শাল এর মত ফাস্ট বোলারদের সাথে নিয়ে ওয়েস্ট ইন্ডিজ দল এমন অপ্রতিরোধ্য হয়ে উঠেছিল যে টানা ১৫ বছর তারা কোন টেস্ট সিরিজ হারেনি।

১৯৭৭ থেকে ১৯৮৭ খ্রিঃ খেলা ৫৮ টেস্টে তিনি ২৫৯টি উইকেট নিয়েছেন মাত্র ২০.৯৮ গড়ে, যা টেস্ট ইতিহাসের অন্যতম সেরা বোলিং পরিসংখ্যান।

সীমিত ওভারের ক্রিকেটে তিনি তার উচ্চতাকে ব্যবহার করে আরও ভয়ঙ্কর হয়ে উঠেছিলেন (৯৮ ম্যাচে ১৪৬ উইকেট ৩.০৯ ইকোনমি রেটে)। ইয়র্কার, বাড়তি বাউন্স আর সুইংয়ের মিশেলে তার বল খেলা ব্যাটসম্যানদের জন্য ছিল অনেক কষ্টসাধ্য। ১০০-এর বেশি ওয়ানডে উইকেটধারী বোলারদের মধ্যে ২০ এর নিচে গড় একমাত্র তার।

১৯৭৯ বিশ্বকাপ ক্রিকেট ফাইনালে ইংল্যান্ডের বিরুদ্ধে ৩৮ রানে ৫ উইকেট নিয়ে তিনি ওয়েস্ট ইন্ডিজের টানা ২য় বিশ্বকাপ জয়ে গুরুত্বপূর্ণ অবদান রাখেন। এই ম্যাচে একটি স্পেলে তিনি মাত্র ৪ রানে ৫ উইকেট নেন, যার মধ্যে তিনি ২ বার হ্যাট্রিক এর দ্বারপ্রান্তে ছিলেন।

তিনি বার্বাডোজের হয়ে ওয়েস্ট ইন্ডিজে, শেফিল্ড শিল্ডে সাউথ অস্ট্রেলিয়ার হয়ে এবং সমারসেটের হয়ে ইংল্যান্ডের কাউন্টি ক্রিকেটে খেলতেন। ভিভ রিচার্ড এবং ইয়ান বোথামের সঙ্গে তিনি সমারসেটের অন্যতম সেরা সময়ে খেলেছেন।

তিনি ১৯৮০ সালের উইজডেন ক্রিকেটার অফ দা ইয়ার ছিলেন।

তথ্যসূত্র
---------

1. ↑  ইএসপিএন ক্রিকইনফো থেকে Player profile Joel Garner
2. ↑
3. ↑
4. ↑
**ভ্রমণ ফটোগ্রাফি** ভ্রমণ বিষয়ক আলোকচিত্রবিদ্যা হল এলাকার ভূদৃশ্য, মানুষ, সংস্কৃতি, রীতিনীতি, ও ইতিহাসের উপর আলোকচিত্র তৈরি করে তথ্য সংগ্ৰহ করা। আমেরিকায় ফটোগ্রাফির সময় স্থান, জমি, প্রাকৃতিক রাজ্যের সংস্কৃতি তুলে ধরতে ভ্রমণ আলোকচিত্রবিদ্যা সংজ্ঞায়িত করে।

মিয়ানমারের বাগানে একটি প্যাগোডার উপর উষ্ণ বায়ু বেলুন উড়ছে। ছবিটি ক্রিস্টোফার মিশেলের তোলা।
একটি ভ্রমণ ফটোগ্রাফি হিসাবে বিভিন্ন বিষয়গুলির পরিপ্রেক্ষিতে সবচেয়ে উন্মুক্ত এটি। অনেক ভ্রমণ ফটোগ্রাফারা ফটোগ্রাফির একটি বিশেষ দিক আছে যেমন ভ্রমণের প্রকৃতির উপর ছবি তোলার পাশাপাশি ভ্রমণের সমস্ত দিকের উপর তথ্য তৈরি করতে পছন্দ করেন। আজকের ভ্রমণ ফটোগ্রাফি বেশিরভাগই স্টিভ ম্যাককারির মতো ফটোগ্রাফারদের কাছ থেকে ন্যাশনাল জিওগ্রাফিক ম্যাগাজিনের মতো প্রাথমিক ভাবে কাজ করে থাকেন। আলোকচিত্রের এই ধারায় বিভিন্ন উপলব্ধ পরিস্থিতিতে বিভিন্ন বিষয়ের উপর অন্তর্ভুক্ত, যেমন বাড়ির ভিতরে কম আলোর ফটোগ্রাফি, ভবন এবং স্মৃতিস্তম্ভের বাইরের জন্য উপলব্ধ পরিবেশে আলোর মাঝে ছবি তোলা, রাস্তায় শুটিং যেখানে কখনও কখনও পরিস্থিতি প্রতিকূল হতে পারে।

ভ্রমণ যত বেশি গ্ৰহনযোগ্য হয়ে উঠেছে, ফটো তোলার আগ্ৰহ তত বৃদ্ধি পায় । অপেশাদার ভ্রমণ ফটোগ্রাফি প্রায়শই ফিকার,এর মতো সাইটগুলির মাধ্যমে ভাগ করে, ভ্রমণ ফটোগ্রাফি, ফ্যাশন, পণ্য বা খাদ্য ফটোগ্রাফির আপলোড করে থাকেন। ঐতিহ্যগতভাবে ভ্রমণ ফটোগ্রাফাররা স্টক ফটোগ্রাফি, ম্যাগাজিন অ্যাসাইনমেন্ট এবং বাণিজ্যিক প্রকল্পের মাধ্যমে অর্থ উপার্জন করেন। আজকাল, স্টক ফটোগ্রাফির বাজার হ্রাস পড়েছে এবং আরও বেশি সংখ্যক ফটোগ্রাফাররা ব্লগিং, প্রকাশ্যে কথা বলা, বাণিজ্যিক প্রকল্প এবং শিক্ষাদানের মাধ্যমে জীবিকা অর্জনের আরও উদ্ভাবনী পদ্ধতি ব্যবহার করছেন।

ভ্রমণ ফটোগ্রাফির গ্রাহকরা
-------------------------

ন্যাশনাল জিওগ্রাফিকের মতো ভ্রমণ প্রকাশনা ছাড়াও ভ্রমণ, কন্ডে নাস্ট ট্রাভেলার, ফটো এডুকেশন ইত্যাদির মতো শিল্পে এই ধারার চাহিদা বিদ্যমান। অনেক ভ্রমণ ফটোগ্রাফার আজ কোম্পানির মাধ্যমে ফটো-ভ্রমণ নেতৃত্ব দিচ্ছেন, তাদের অনন্য ভ্রমণ অবস্থানের জ্ঞান, পেশাদার হিসাবে কাজ করার অভিজ্ঞতাকে কাজে লাগিয়ে ফটোগ্রাফাররা এবং এটি ব্যবহার করে ভ্রমণ উত্সাহীদের তাদের ভ্রমণের সময় দুর্দান্ত ভ্রমণ চিত্র তুলতে সহায়তা করছেন।

ইতিহাস
------

প্রারম্ভিক অনুশীলনকারীদের মধ্যে রয়েছে ফ্রান্সিস বেডফোর্ড, জর্জ ব্রিজস, ম্যাক্সিম ডু ক্যাম্প, সলোমন নুনেস কারভালহো, ফ্রান্সিস ফ্রিথ এবং জেমস রিকালটন।

তথ্যসূত্র
---------

1. ↑  www.psa-photo.org  ওয়েব্যাক মেশিনে আর্কাইভকৃত ২০০৭-০৯-২৯ তারিখে - What is a photo travel image?

বহিসংযোগ
--------

* উইকিভ্রমণ থেকে ভ্রমণ ফটোগ্রাফি ভ্রমণ নির্দেশিকা পড়ুন।
* কার্লিতে Travel photography (ইংরেজি)
* কার্লিতে Travel Image Galleries (ইংরেজি)
নিশাচর প্রাণীরূপে পেঁচার সুখ্যাতি রয়েছে। অবশ্য কিছু প্রজাতির পেঁচাকে দিনের বেলায়ও সক্রিয় হতে দেখা যায়।
**নিশাচর** (ইংরেজি: Nocturnality) জীবজগতে বিদ্যমান বিশেষ প্রাণীদের এক ধরনের চরিত্রগত আচরণবিশেষ। নিশাচর প্রাণীরা প্রধানত রাতে সক্রিয় থাকে। শিকার কিংবা খাদ্যের সন্ধানে তারা রাতে বাইরে বের হয় বা বিচরণ করে। বিপরীতক্রমে দিবাভাগে অধিকাংশ প্রজাতির প্রাণী চলাফেরা করে ও খাদ্য সংগ্রহ করে। এছাড়াও তারা দিনের বেলা ঘুমায়। তাদের প্রাত্যহিক জীবন বংশ পরম্পরায় এভাবেই অগ্রসর ও প্রবাহিত হয়। ল্যাটিন ভাষায় *নক্স* বা *নাইট*, *ডার্কনেস* থেকে নিশাচর শব্দটির উদ্ভব।

বিজ্ঞানীরা অনেক সময় নিশাচর প্রাণীদের ক্ষেত্রে *ক্রেপাসকুলার* বা গোধূলীলগ্নের প্রাণী নামেও নিশাচর প্রাণীকে বিবৃত করে থাকেন যারা খুব গভীর রাত্রে সক্রিয় থাকে না। এ জাতীয় প্রাণী গোধূলী, ঊষালগ্ন কিংবা কখনো কখনো উজ্জ্বল চন্দ্রকিরণে শিকারে বের হয়।

বৈশিষ্ট্যাবলী
-------------

নিশাচর প্রাণীরা প্রকৃতিগতভাবে উচ্চ ক্ষমতাসম্পন্ন ইন্দ্রিয়শক্তির অধিকারী হয়ে থাকে। শ্রবণশক্তি, ঘ্রাণশক্তিসহ দৃষ্টিশক্তি - এ ইন্দ্রিয়গুলোর অন্যতম। তাদের চোখ বিশেষ ধরনের হয় যা টর্চলাইটের আলো কিংবা অন্য কোন দৃষ্টিগ্রাহ্য আলোর সাহায্যে উজ্জ্বল লাল, কমলা, হলুদ ধরনের দেখা যায়। আবার, বিড়াল এবং নকুলজাতীয় প্রাণীরা তাদের চোখ দিয়ে নিম্ন পর্যায় কিংবা দিনের উজ্জ্বল আলোয় চলাফেরা করতে সক্ষম। কিন্তু বাদুড়জাতীয় প্রাণী শুধুমাত্র রাতের আলোয় দেখতে পারে। অনেক নিশাচর প্রাণী যেমন - পেঁচা তার শারীরিক আকারের তুলনায় বৃহৎ আকৃতির চোখের অধিকারী।

দিবাচর প্রাণী হিসেবে কাঠবিড়ালী, গায়কপাখী ইত্যাদিগুলো দিবাভাগে তাদের কার্যাদি সম্পাদন করে। *ক্রেপাসকুলার* প্রজাতির খরগোশ, বিড়াল, হায়েনাকে নিশাচর প্রাণী হিসেবে আখ্যায়িত করা হয়ে থাকে। *কেথিমেরাল* প্রজাতি হিসেবে সিংহ দিন ও রাত - উভয় সময়েই চলাচলে সক্ষম।

জীববৈচিত্র্য সংরক্ষণ
--------------------

রাতে সক্রিয় থাকায় দিবাভাগের প্রাণীর সাথে তাদের খাদ্যের সাংঘর্ষিকতা হয় না। বাজপাখী এবং পেঁচা প্রায় একই ধরনের শিকার করলেও একটি দিবাচর ও অন্যটি নিশাচর প্রকৃতির। সিংহ তার স্বতন্ত্র চোখের দৃষ্টির কারণে রাতের আঁধারে শিকার করতে ভালবাসে। কেননা, তার খাদ্য হিসেবে জেব্রা, এন্টিলোপ ইত্যাদি প্রাণীগুলো দূর্বল দৃষ্টিশক্তির অধিকারী। দিবাভাগে খাদকে পরিণত হবার হাত থেকে রক্ষা পাবার উদ্দেশ্যে ক্ষুদ্র প্রজাতির অনেক ইঁদুরজাতীয় প্রাণী রাতে বের হতে পছন্দ করে। এছাড়াও, দিবাভাগের অনেক প্রজাতি নিশাচর বৈশিষ্ট্যের অধিকারী। অনেক সামুদ্রিক পাখী এবং সামুদ্রিক কচ্ছপও আক্রমণের হাত থেকে রক্ষা পাবার উদ্দেশ্যে রাতে বের হয়।

তথ্যসূত্র
---------

1. ↑  ""Nocturnal". BBC. Retrieved 2011-04-25"। ২০১৮-০১-০৫ তারিখে মূল থেকে আর্কাইভ করা। সংগ্রহের তারিখ ২০১২-০৮-২৭।
2. ↑  Collins Pocket Latin Dictionary (First ed.). HarperCollins. 2008. p. 230. আইএসবিএন ৯৭৮০০০৭২৬৩৭৪৫

উইকিঅভিধানে ***নিশাচর*** শব্দটি খুঁজুন।

উইকিমিডিয়া কমন্সে **নিশাচর** সংক্রান্ত মিডিয়া রয়েছে।
**ফারহানা মিলি** হচ্ছেন একজন বাংলাদেশী চলচ্চিত্র এবং টেলিভিশন অভিনেত্রী।

কর্মজীবন
--------

ধারাবাহিক নাটক *জুট জামেলা* তে অংশগ্রহণ করে তার অভিনয় কর্মজীবন শুরু করেন। ২০০৯ সালে গিয়াসউদ্দিন সেলিম পরিচালিত মনপুরা চলচ্চিত্রে প্রধান চরিত্রে অভিনয় করে তিনি চলচ্চিত্র জগতে প্রবেশ করেন।‘মনপুরা’ ছবিতে কাজ করার আগেও **ফারহানা মিলি** বাংলা টিভি নাটকে অভিনয় করেছেন।
এছাড়াও পোস্ট গ্র্যাজুয়েট নাটকে **মিলি** অভিনয় করছেন।

ব্যক্তিগত জীবন
--------------

**মিলি** ২০১১ সালে ইঞ্জিনিয়ার রাশিদুল ইসলামকে বিয়ে করেন। তার একটি ছেলে সন্তান রয়েছে।

তথ্যসূত্র
---------

1. 1 2  Shah Alam Shazu (সেপ্টেম্বর ৪, ২০১০)। "New horizons for Farhana Mili"। *The Daily Star*। নভেম্বর ২৪, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ২১, ২০১৫।
2. ↑  "Monpura screened in Australia"। *The Daily Star*। আগস্ট ১৪, ২০০৯। ডিসেম্বর ২২, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ২১, ২০১৫।
3. ↑  "মা হলেন ফারহানা মিলি"। *Prothom Alo*। নভেম্বর ২৫, ২০১২। নভেম্বর ২৯, ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ২১, ২০১৫।
**শ্রীরাধা বন্দ্যোপাধ্যায়** (শ্রীরাধা ব্যানার্জি) হলেন একজন ভারতীয় বাঙালি গায়িকা। তিনি পশ্চিমবঙ্গের বাসিন্দা। তিনি বিশেষত রবীন্দ্রসঙ্গীতে তাঁর দক্ষতার জন্য পরিচিত। পশ্চিমবঙ্গের একটি সঙ্গীতপ্রেমী পরিবারে জন্মগ্রহণকারী শ্রীরাধা বন্দ্যোপাধ্যায়ের পিতা হলেন সুন্দর নারায়ণ বন্দ্যোপাধ্যায় এবং মাতা প্রতিমা বন্দ্যোপাধ্যায়। শ্রীরাধার বড় বোন রূপরেখা এবং ছোট বোন রাজশ্রীও প্রতিভাবান গায়িকা।

শ্রীরাধা বন্দ্যোপাধ্যায় শুধু রবীন্দ্রনাথ ঠাকুরের রচিত গানই গেয়েছেন না, অন্যান্য গীতিকারদের গানেও কণ্ঠ দিয়েছেন। সঙ্গীত অ্যালবামের ক্ষেত্রে তাঁর অবদান ছাড়াও, তিনি চলচ্চিত্রে প্লেব্যাক গায়িকা হিসাবেও কাজ করেছেন।

তার কয়েকটি উল্লেখযোগ্য অ্যালবামের মধ্যে রয়েছে আগমনীর আঙিনায় (২০০১), চির-অচেনা পরদেশী (২০০৪), টুপুর টুপুর নূপুর বাজে (২০০৮), আমার মা (২০০৮), হৃদয়ের কথা (২০১০), ত্রিযামা (২০১৩), অসময়ের কুহু (২০১৬), আলোর অমল কমলখানি (২০২১), আমার হিয়ার মাঝে (২০২১), এক সমুদ্র ভালোবাসা (২০২২), ইত্যাদি। তিনি 'মহামিলন' (১৯৮৭), 'পথে যেতে যেতে' (১৯৮৮), 'সুজন সখী' (১৯৯৫), 'জুয়ারি' (২০০৯), 'কাল মধুমাস' (২০১৩), ইত্যাদি চলচ্চিত্রে কণ্ঠশিল্পী হিসেবে কাজ করেছেন।

তাঁর কর্মজীবন জুড়ে, শ্রীরাধা বন্দ্যোপাধ্যায় তাঁর প্রতিভার জন্য বেশ কয়েকটি পুরস্কার পেয়েছেন। তিনি ১৯৯৬ সালে বিএফজেএ পুরস্কার পেয়েছেন সেরা নারী নেপথ্য সঙ্গীতশিল্পী হিসেবে 'বউমণি' চলচ্চিত্রে গান গেয়ে। তিনি ২০১৭ সালে মিরচি মিউজিক অ্যাওয়ার্ডস (বাংলা) আসরে 'আমি তো বুঝিনি ঠিক' গানটির জন্য সেরা নারী কণ্ঠশিল্পীর পুরস্কার পেয়েছেন। ২০১৮ সালে তিনি বঙ্গভূষণ পুরস্কার লাভ করেন।

আরও দেখুন
---------

* রবীন্দ্রসঙ্গীত
* প্রভাত সঙ্গীত

তথ্যসূত্র
---------

1. ↑  Desk, Entertainment। "DU music dept's silver jubilee festival from December 17 | The Asian Age Online, Bangladesh"। *The Asian Age* (ইংরেজি ভাষায়)। সংগ্রহের তারিখ ২০২৩-০৫-২২।
2. ↑  "PLEASANT MOMENTS"। *www.telegraphindia.com* (ইংরেজি ভাষায়)। সংগ্রহের তারিখ ২০২৩-০৫-২০।
3. ↑  "Bengal Film Journalists' Association – Best Female Playback Award"। *Wikipedia* (ইংরেজি ভাষায়)। ২০২২-০৭-১২।
4. ↑  মিরচি মিউজিক অ্যাওয়ার্ডস-এ সেরা হলো জুলফিকার রাসেলের গান,

বিনোদন রিপোর্ট

, প্রকাশ : ০৮ মার্চ ২০১৮, বাংলা ট্রিবিউন।
5. ↑  প্রতিনিধি, কলকাতা (১৮ মে ২০১৮)। "পশ্চিমবঙ্গ সরকারের সর্বোচ্চ সম্মাননা 'বঙ্গবিভূষণ' পাচ্ছেন আশা ভোঁসলে"। *দ্য ডেইলি স্টার*। সংগ্রহের তারিখ ২০ মে ২০২৩।
6. ↑  "Chief Minister's Office: Banga Bibhusan and Banga Bhusan – 2018"। *wbcmo.gov.in*। পশ্চিমবঙ্গ সরকার। ২১ মে ২০১৮। ৯ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ইন্টারনেট মুভি ডাটাবেজে শ্রীরাধা বন্দ্যোপাধ্যায়
* 
* 
* 
* কলকাতার কড়চা: বাঙালির চিরন্তন বন্ধু
*
**নীল হুড়হুড়ে** (বৈজ্ঞানিক নাম:*Cleome rutidosperma*DC) এক ধরনের সপুষ্পক উদ্ভিদ যা *Cleome* গোত্রের এবং *Cleomaceae* পরিবারের অন্তরভুক্ত, প্রধানত ক্রান্তিয় আফ্রিকাজাত। এই প্রজাতিটিকে এশিয়া এবং অস্ট্রেলিয়ার ক্রান্তিয় জলাজমিতে প্রচুর পরিমানে দেখা যায়। বাড়ির লনে আগাছাদের সাথে এদের দেখা যায়। নীল হুড়হুড়ে **ফ্রেঞ্জেড স্পাইডার ফুল** অথবা **পারপেল ক্লেওম** নামেও পরিচিত।

বর্ণনা
------

নীল হুড়হুড়ে লম্বা এবং শক্ত গুল্ম জাতীয় এবং শাখাপ্রশাখাযুক্ত উদ্ভিদ। এরা ১৫-১০০ সেন্টিমিটার উচ্চতার হয়। কান্ডের শাখাপ্রশাখাগুলি কৌনিক ভাবে বিস্তৃত এবং এদের পাতাগুলি ত্রিপত্রী। পাতাগুলি খানিকটা হীরকাকৃতির হয়। ফুলগুলি ছোট আকারের(১৫মিলিমিটার) এবং বেগুনী রঙের পাপড়িগুলির বিন্যাস উপরের দিকে থাকে এবং তার মধ্যে গর্ভকেশর এবং গর্ভরেণু সুসজ্জিত।

চিত্রশালা
---------

* নীল হুড়হুড়ের ফলগুলি লম্বা এবং শুঁটি জাতীয় হয়নীল হুড়হুড়ের ফলগুলি লম্বা এবং শুঁটি জাতীয় হয়
*

তথ্যসূত্র
---------

1. ↑  মাইতি, হিরন্ময় (এপ্রিল ২০১৬)। *বাংলার বুনোফুল* (প্রথম সংস্করণ)। কলকাতা: দে'জ পাবলিশিং। পৃষ্ঠা ১৭৩। আইএসবিএন 978-81-295-2717-2।
2. ↑
**মালিনী থান** এক মন্দিরের ধ্বংসাবশেষ থাকা একটি স্থান। প্রতি বছর এই পবিত্র স্থানে অনেক পর্যটকের ভিড় দেখা যায়৷ এই স্থানে অরুণাচল প্রদেশএর পশ্চিম সিয়াং জেলার দক্ষিণ সীমান্তের চিলাপথার নামক স্থান থেকে কয়েক মাইল উত্তর-পূর্বে অবস্থিত। এই থানের ধ্বংসাবশেষসমূহ একে ১৪-১৫ শতকের বলে প্রতীয়মান করে৷

ঐতিহ্য
------

মালিনী থানে প্রধানত দেবী দুর্গা ও শিবএর নামে উপাসনা করা হয়৷ এই থানের সঙ্গে কৃষ্ণ ও রুক্মিণীর নামও জড়িত হয়ে থাকা দেখা যায়৷ কাহিনী অনুসারে, কৃষ্ণ ও রুক্মিণী বিবাহএর পর এই স্থানে আসেন। তারপর পার্বতী এখানে মালিনীর রূপে তাদের সেবা করেন৷ তারপর থেকেই এই স্থানের নাম মালিনী হয়৷ অন্য মতে, এই স্থানটি এটি শক্তি পীঠ৷

ধ্বংসাবশেষের নিদর্শন
--------------------

এই থানের নির্মাণ কার্যে উড়িষ্যার বিভিন্ন মন্দিরের সঙ্গে মিল দেখা যায়৷ মালিনী থানের ধ্বংসাবশেষের মধ্যে যে কয়টি হাতীর মূরের মূর্তি পাওয়া গিয়েছে, সেই মূর্তির চানেকীর সঙ্গে বর্মন বংশীয় রাজাদের রাজকীয় তামার ফলকসমূহের সীল-মোহরের সাদৃশ্য আছে। এই হাতীর মূর উরিষ্যা ও দাক্ষিণাত্যের মন্দিরের গায়ে দেখতে পাওয়া যায়। উড়িষ্যার বিখ্যাত কোনারক মন্দিরটিতে হাতী ও সিংহের ’মোটিফ’ দেখা যায়। মালিনী থানের ভাস্কর্যসমূহে খ্রিস্টীয় নবম-দশম শতকে নির্মিত অসমএর অন্যান্য স্থানে আবিষ্কৃত ভাস্কর্যসমূহের সঙ্গে মিল দেখা যায়।

চিত্রশালা
---------

* Malinithan Mother goddess sculptureMalinithan Mother goddess sculpture
* Gaja-singha of MalinithanGaja-singha of Malinithan
* Malinithan Shiva sculptureMalinithan Shiva sculpture
* Malinithan Kartika sculptureMalinithan Kartika sculpture
* Malinithan Apsara sculptureMalinithan Apsara sculpture

তথ্য সংগ্রহ
-----------

1. 1 2  "Malinithan Temple, Malinithan Temple Delhi, Malinithan Temple in India"। Indianmirror.com। সংগ্রহের তারিখ ২০১৩-০৩-২৩।
2. ↑  "সুগন্ধি পখিলা: মালিনী থান: লীলা গগিয়ে"। Networkedblogs.com। ২০১১-০৩-০৬। সংগ্রহের তারিখ ২০১৩-০৩-২৩। [*স্থায়ীভাবে অকার্যকর সংযোগ*]

বহিঃসংযোগ
---------

* Malinithan, HERITAGE OF ARUNACHAL
*
**শিল-নোড়া** হচ্ছে দুই খণ্ড পাথর যা প্রধানত রান্নাঘরে মশলা পেষার জন্য ব্যবহৃত হয়। শিল ট্রাপিজয়েডাকার এবং মেঝেতে রাখা হয়। শিলের ওপর মশলা, যেমন শুকনো মরিচ, ধনে, হলুদ, জিরা ইত্যাদি রেখে নোড়া দিয়ে ডলা দিতে হয়।

গঠন
---

নোড়া একটি দীঘল পাথর খণ্ড, যা প্রস্থে কিঞ্চিৎ গোলাকার। দুই হাতে নোড়া আঁকড়ে ধরে শিলের ওপর মশলা পিষতে হয়।

কারিগর
------

কাটনিওয়ালা কত স্বাভাবিক ভঙ্গিতে পাটার পাথরটি খোদায় করে চলত। কিছুক্ষণের মধ্যেই সাড়া পাটার গা মাছের আঁশের মত রূপ ধারণ করে ফেলেন তারা। শ্রমের সাথে শিল্পের সক্ষতা বাঙালি মানসে যেন প্রোথিত। পাটা ধার কাটনিওয়ালারা তাদের দক্ষতা আর গৃহস্থের ইচ্ছা অনুযায়ী পাটাতে ধার কেটে কেটে ফুটিয়ে তুলত মাছ, ফুল, লতা ও পাখির ছবি।

পাথরে ধাতুর টোকা পড়ে খোদাই হতো আর থেকে থেকে ঝলকে উঠত আগুনের ফুলকি। বাতাসে পাথর পোড়া বারুদের গন্ধ।

প্রাপ্তিস্থান
-------------

বাংলাদেশে অনেক জেলায় শিল-পাটা তৈরি করা হয়। এর মধ্যে উল্লেখ্যযোগ্য জেলাগুলি হচ্ছে, সিলেট, সুনামগঞ্জ, ময়মনসিংহ, পঞ্চগড়, কক্সবাজার, নেত্রকোনা। তবে সবচেয়ে বেশি তৈরি হয় জয়পুরহাটের আক্কেলপুর, চক্রপাড়া ও গোপীনাথপুর গ্রামে।

ব্যবহার
-------

ভোজনরসিক বাঙালিদের ঐতিহ্যে আজো আছে হাতে বাটা মশলায় তৈরি খাবার। এখন হাতে বাটা মশলার বদলে মেশিনে ভাঙানো গুড়া মশলার প্রচলন এসেছে। তারপরও অনেকে হাতে বাটা মশলায় তৈরি খাবার পছন্দ করেন।

বাসায় শিল-পাটা ধাঁর করা
------------------------

বাজারের গুঁড়া মশলার তুলনায় বাটা মশলায় রান্নায় স্বাদ এ ভিন্নতা পাওয়া যায়। তবে সমস্যা হলো সবসময় এই শিল-পাটা ধার করানোর লোক পাওয়া যায় না। আর শিল-পাটার ধার কমে গেলে মশলা পিষে নেয়া বেশ কষ্টকর হয়। চলুন তাহলে দেরি না করে জেনে নেয়া যাক বাসায় কীভাবে ধার করবেন শিল-পাটা- 

1. প্রথমে মেঝেতে একটি মোটা কাপড় বা তোয়ালের উপর শিল-পাটা বসিয়ে নিন। হাতুড়ি এবং বড় স্ক্রু অথবা গজাল নিন।
2. পুরনো গর্তের মধ্যে খানিকটা বাঁকা করে স্ক্রু ধরুন এবং অল্প অল্প করে হাতুড়ি দিয়ে ঠুকুন।
3. চাইলে নতুন করেও গর্ত করতে পারেন। ঘন ঘন গর্ত করতে হবে, পাটা গর্ত হয়ে গেলে একইভাবে শিলে ধার দিয়ে নিন।

### সতর্কতা

শিল পাটা ধার করার সময় চোখে বড় চশমা অথবা সানগ্লাস পরে নেবেন অবশ্যই। নাহলে ছোট ছোট পাথরের টুকরা ছিটকে চোখে যেতে পারে। হাতে গ্লাভসও পড়ে নিতে পারেন। 

* শিল-নোড়ার নোড়াশিল-নোড়ার নোড়া
* শিল-নোড়ার শিলশিল-নোড়ার শিল

তথ্যসূত্র
---------

1. ↑  "ঘরে বসেই ধার করুন শিল-পাটা"। *আজকের টাঙ্গাইল*। ২০২০-০১-০৮। সংগ্রহের তারিখ ২০২২-০৪-১২।
**কুনানে** (গ্রিক: Kυνάνη); (মৃত্যু- ৩২৩ খ্রিস্টপূর্বাব্দ) আর্গিয়াদ রাজবংশের রাজা চতুর্থ আমুনতাসের পত্নী ছিলেন।

প্রথম জীবন
----------

কুনানে আর্গিয়াদ রাজবংশের রাজা দ্বিতীয় ফিলিপ ও তার ইলিরিয় পত্নী আউদাতের কন্যা ছিলেন। ইলিরিয়দের প্রথা মতো আউদাতে তাকে অশ্বারোহণ, শিকার ও যুদ্ধকৌশল সমন্ধে শিক্ষা প্রদান করেছিলেন। কথিত আছে, ৩৪৪ খ্রিস্টপূর্বাব্দে ইলিরিয়দের রাণী কাইরিয়ার সঙ্গে সম্মুখসমরে কুনানে তাকে স্বহস্তে হত্যা করেন।

দ্বিতীয় ফিলিপ তার ভ্রাতুষ্পুত্র চতুর্থ আমুনতাসের সঙ্গে কুনানের বিবাহ দেন, কিন্তু সিংহাসনলাভ করে দ্বিতীয় ফিলিপের পুত্র মহান আলেকজান্ডার ৩৩৬ খ্রিস্টপূর্বাব্দে চতুর্থ আমুনতাসকে বিপজ্জনক বিবেচনা করে তাকে হত্যা করলে কুনানে বিধবা হন। পরের বছর আলেকজান্ডার আগ্রিয়ানেসের রাজা লাঙ্গারোসের সঙ্গে কুনানের বিবাহ স্থির করেন, কিন্তু কিছুদিনের মধ্যেই লাঙ্গারোস অসুস্থ হয়ে মৃত্যুবরণ করেন।

শেষ জীবন
--------

৩২৩ খ্রিস্টপূর্বাব্দে আলেকজান্ডারের মৃত্যুর পর তৃতীয় ফিলিপ ম্যাসিডনের সিংহাসনে আরোহণ করলে, কুনানে তার কন্যা দ্বিতীয় ইউরিদিকের সঙ্গে তৃতীয় ফিলিপের বিবাহের সিদ্ধান্ত নেন ও সেই সুবাদে এশিয়ার দিকে যাত্রা করেন। কিন্তু কুনানের রাজনৈতিক প্রভাব সম্বন্ধে ভীত আলেকজান্ডারের পূর্বতন সেনাপতি পেরদিক্কাস কুনানেকে হত্যা করতে তার ভ্রাতা আলকেতাসকে পাঠালে, কুনানে নিহত হন। ৩১৭ খ্রিস্টপূর্বাব্দে কাসান্দ্রোস তার দেহাবশেষ আইগাইতে সমাধিস্থ করেন।

তথ্যসূত্র
---------

1. ↑  Smith, William (editor); *Dictionary of Greek and Roman Biography and Mythology*, "Eurydice (3)" ওয়েব্যাক মেশিনে আর্কাইভকৃত ৩১ ডিসেম্বর ২০০৫ তারিখে, Boston, (1867)
2. ↑  Who's who in the age of Alexander the Great: prosopography of Alexander's empire By Waldemar Heckel
3. ↑  Leon, Vicki. (1995) *Uppity Women of Ancient Times*. Publishers Group West. Page 182-183. আইএসবিএন ১-৫৭৩২৪-০১০-৯
4. ↑  Roisman, Joseph; Worthington, Ian (২০১০)। *A Companion to Ancient Macedonia*। John Wiley & Sons। আইএসবিএন 1-4051-7936-8।
**ফ্যাক্টস এন্ড ডকুমেন্টস: বঙ্গবন্ধু হত্যাকাণ্ড** হলো বাংলাদেশের অন্যতম  সংবিধান প্রণেতা, মুক্তিযুদ্ধের সংগঠক, পাবনা ১ আসনের সাবেক সংসদ সদস্য ও  বাংলাদেশের সাবেক তথ্য প্রতিমন্ত্রী অধ্যাপক 
 আবু সাইয়িদ রচিত একটি বই যাতে তিনি শেখ মুজিবুর রহমানের হত্যাকাণ্ড সম্পর্কে তার গবেষণালব্ধ তথ্য ও দলিলাদি উপস্থাপন করেছেন।

তার মতে বঙ্গবন্ধু তাঁর ব্যক্তিত্বের জন্যই বিশেষ চক্রের শত্রুতে পরিণত হয়েছিলেন। তার প্রমাণ তিনি দিয়েছেন আগরতলা মামলা থেকে শুরু করে। তারপর নানা সময়ে দেশের ভেতর কিংবা বাইরের, জটিল কিংবা নিষ্ঠুরতার প্রমাণসমূহ। এই বইটি মূলত বাংলাদেশের জাতির জনককে হত্যার জন্য ষড়যন্ত্র এবং চক্রান্তের অন্ধকারে আলো ফেলার প্রচেষ্টা। পাহাড় সমান দৃঢ়তা নিয়ে দণ্ডায়মান এক মহাপুরুষকে কীভাবে ক্ষতবিক্ষত করা হলো তার তত্ত্ব ও তথ্যনির্ভর বিশ্লেষণ।

এই বইয়ে বঙ্গবন্ধু হত্যাকাণ্ডের রহস্য নিয়ে দীর্ঘ গবেষণা তুলে ধরা হয়েছে। ১৯৭৫ সালের ১৫ আগস্ট হত্যাকাণ্ডের ঘটনায় আহত লেখক এক দশক ধরে অনুসন্ধান চালান ঘটনার গিঁট উন্মোচনে। বিভিন্ন নথি, তথ্যসূত্র, নোট এবং সাক্ষাৎকার একত্রিত করেন বৃহৎ কলেবরে; যাতে উঠে এসেছে দেশীয় ও আন্তর্জাতিক পরিক্রমা। অধ্যাপক আবু সাইয়িদের লেখাটি চারুলিপি প্রকাশনী থেকে প্রথম প্রকাশিত হয় ১৯৮৬ সালে।

অধ্যায়
-------

বইতে মোট ১১ টি অধ্যায় রয়েছে

* ১ম অধ্যায়ঃ এই দেশে জন্ম আমার।
* ২য় অধ্যায়ঃ বঙ্গবন্ধুঃ বাংলাদেশ এক অন্তহীন আক্রোশ ।
* ৩য় অধ্যায়ঃ বঙ্গবন্ধু হত্যার পটভূমিকাঃ রাজনৈতিক দল।
* ৪র্থ অধ্যায়ঃ মুজিব হত্যার হাতিয়ারঃ মিথ্যাচার।
* ৫ম অধ্যায়ঃ দিনপঞ্জী:কতিপয় ঘটনা।
* ৬ষ্ঠ অধ্যায়ঃ আমি অলেন্দে হবো।
* ৭ম অধ্যায়ঃ ব্যক্তি আক্রোশের ডুগডুগি।
* ৮ম অধ্যায়ঃ হত্যার কাল রাত।
* ৯ম অধ্যায়ঃ রক্তমাখা বুক জুড়ে স্বদেশের ছবি।
* ১০ম অধ্যায়ঃ প্রসঙ্গতঃ আরো কিছু তথ্য।
* একাদশ অধ্যায়ঃ চক্রান্তের আবর্তে বঙ্গবন্ধু হত্যা মামলার রায়।

আরও দেখুন
---------

* শেখ মুজিবুর রহমানের হত্যাকাণ্ড
* শেখ মুজিবুর রহমান
* আবু সাইয়িদ

বহিঃসংযোগ
---------

* ফ্যাক্টস এন্ড ডকুমেন্টস: বঙ্গবন্ধু হত্যাকাণ্ড (পিডিএফ)

তথ্যসূত্র
---------

1. ↑  "ফ্যাক্টস এন্ড ডকুমেন্টস বঙ্গবন্ধু হত্যাকাণ্ড: অধ্যাপক আবু সাইয়িদ"। *রকমারি ডট কম*।
2. ↑  সাইয়িদ, আবু (১৯৮৬)। *ফ্যাক্টস এন্ড ডকুমেন্টস: বঙ্গবন্ধু হত্যাকাণ্ড*। চারুলিপি।
***দেশাভিমানি*** একটি মালায়ালাম পত্রিকা এবং ভারতের কমিউনিস্ট পার্টি (মার্কসবাদী) এর কেরালা রাজ্য কমিটির অঙ্গ। এটি ১৯৪২ সালের ৬ সেপ্টেম্বর কালিকটে একটি সাপ্তাহিক হিসাবে শুরু হয়েছিল এবং ১৯৪৬ সালে একটি দৈনিকে রূপান্তরিত হয়েছিল।  সংবাদপত্রটি এখন দশটি আলাদা মুদ্রণ কেন্দ্র রয়েছে: কালিকট, কোচিন, তিরুবনন্তপুরম, কান্নুর, কোট্টায়াম, ত্রিচুর, পালক্কাদ, আলাপ্পুঝা, কোল্লাম এবং মালাপপুরম। বর্তমানে সিপিআই (এম) -এর সচিবালয়ের সদস্য পি রাজিব এই কাগজের প্রধান সম্পাদক, কে জে থমাস, সিপিআই (এম) এর সচিব সদস্য, জেনারেল ম্যানেজার এবং আবাসিক সম্পাদক পি এম মনোজ রয়েছেন।

*দেশাভিমানি* প্রচলন অনুসারে তৃতীয় বৃহত্তম মালায়ালাম ভাষার সংবাদপত্র। ২০১০ সালের ভারতীয় পাঠক জরিপ হিসাবে, *মালয়ালা মনোরমা* এবং *মাতৃভূমির* পরেই কেরালার পাঠকদের ক্ষেত্রে এটি তৃতীয় স্থানে ছিল।

ইতিহাস
------

*দেশাভিমানি* এর পূর্বসূরি, *প্রভাতম* (যার অর্থ 'ভোর')। এটি ১৯৩৫ সালে শুরু হয়েছিল এবং এটি জাতীয় জাতীয় কংগ্রেসে সমাজতান্ত্রিক গোষ্ঠীর ইশতেহার ছিল। এটি ১৯৪২ সালে, একে গোপালান এবং ই এম এস নাম্বুদিরিপদের মতো প্রখ্যাত নেতাদের (যিনি প্রকৃতপক্ষে পত্রিকার তহবিল সংগ্রহের জন্য তাঁর পূর্বপুরুষদের সমস্ত সম্পত্তি দান করেছিলেন) এর প্রচেষ্টার মধ্য দিয়ে দেশাভিমানি শুরু হয়েছিল এবং ভারতের কমিউনিস্ট পার্টির কণ্ঠে পরিণত হয়েছিল এবং পরবর্তীকালে ১৯৬৪ সালে সিপিআই থেকে বিভক্ত হওয়ার পরে ভারতের কমিউনিস্ট পার্টি (মার্কসবাদী) -এর কণ্ঠস্বর হয়। মত বিভিন্ন ব্যক্তিত্ব ই এম এস নাম্বুদিরিপাদ, ভি টি ইন্দিচুদন, কে পি আর গোপালন, ইকে নয়ানার এবং ভি এস অচুথানন্দন দেশাভিমানির প্রধান সম্পাদক হিসেবে দায়িত্ব পালন করেছেন। দক্ষিণ ভারতের বহু *নামকরা* সাংবাদিক *দেশভিমানির* হয়ে কাজ করেছেন। *দেশভিমণির* সাথে যে সাংবাদিকরা কাজ করেছেন তাদের মধ্যে রয়েছেন পি গোবিন্দপিল্লাই, ইজাচেরি রামচন্দ্রন, প্রভা বর্মা, কে মোহনান, সিএম আবদুল রেহমান, নরিকুট্টি মোহনান, পিএম মনোজ এবং বি আবুরাজ।

*

প্রকাশনা
--------

* দেশভিমানি ভারিকা (সাপ্তাহিক)
* থাতাম্মা (শিশু প্রকাশনা)

তথ্যসূত্র
---------

1. ↑  "Highest Circulated Daily Newspapers (language wise)" (পিডিএফ)। Audit Bureau of Circulations। সংগ্রহের তারিখ ২১ মে ২০২০।
2. ↑  P. Karunakaran (৮ সেপ্টেম্বর ২০০২)। "Struggle, Survival And Surging Ahead"। *People's Democracy*। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৫।
3. ↑  Sangeeta Tanwar (১০ মে ২০১০)। "IRS 2010 Q1: Dailies in Kerala lose readers after gaining in the last round"। *Indian Readership Survey*। afaqs.com। ১০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৪।

বহিঃসংযোগ
---------

* *দেশভিমানি* অনলাইন সংস্করণ